Na temelju članka 17.stavak1. podstavak 3.Zakona o sustavu civilne zaštite („Narodne novine“ broj 82/15), stavka 3.podstavka 3. Zakon o popunjavanju postrojbi civilne zaštite („Zakon o popunjavanju postrojbi civilne zaštite) i članka 43. Statuta Općinskog vijeća Općine Zažablje na svojoj IV.sjednici održanoj dana 21.prosinca 2017.godine donosi

**ODLUKU**

**o osnivanju postrojbe civilne zaštite opće namjene Općine Zažablje**

Članak 1.

Ovom Odlukom uređuje se osnivanje, sastav, veličina i popuna Postrojbi civilne zaštite opće namjene Općine Zažablje

Članak 2.

Postrojba civilne zaštite opće namjene Općine Zažablje osniva se kao potpora za provođenje mjera zaštite i spašavanja kojih su nositelji operativne snage zaštite i spašavanja koje se u okviru redovne djelatnosti bave zaštitom i spašavanjem te za provođenje mjera civilne zaštite.

Članak 3.

Postrojba civilne zaštite opće namjene broji 11 članova, koja se sastoji od tri ekipe, sukladno potrebama koje proizlaze iz Procjene ugroženosti stanovništva, materijalnih i kulturnih dobara i okoliša Općine Zažablje.

Članak 4.

Osobni i materijalni ustroj postrojbi iz članka 3. ove Odluke uređuje se sukladno odredbama Pravilnika o ustrojstvu, popuni i opremanju postrojbi civilne zaštite i postrojbi za uzbunjivanja („Narodne novine“ broj 111/07).

Članak 5.

Osobni i materijalni ustroj može se mijenjati sukladno promjenama i Procjeni ugroženosti stanovništva, materijalnih i kulturnih dobara i okoliša za Općinu Zažablje.

Članak 6.

Ova Odluka stupa na snagu danom donošenja a objaviti će se u „Službenom glasniku Dubrovačko-neretvanske županije“.

Klasa: 810-06/17-01/05

Urbroj: 2148-06-17-2

Mlinište, 21.prosinca 2017.godine

Predsjednik:

Ivan Vidović